།  ། དེ་ལྟ་མ་ཡིན་ན་དུ་མར་སྣང་བ་དང་གཅིག་ཏུ་བདེན་པ་འགལ་ལ༑  གཅིག་ཏུ་སྣང་བ་དང་དུ་མར་བདེན་པ་གཅིག་ཡིན་པ་འགལ་ལོ།  ། རྣམ་པའི་གྲངས་ཇི་སྙེད་པ་ཤེས་པའི་གྲངས་ཀྱང་དེ་སྙེད་ཡིན་པ་མི་འཐད་དེ།  རྣམ་པའི་གྲངས་ནི་བརྫུན་པར་འགྱུར་བ་ཡིན་པ་བཞིན་དུ་ཤེས་པའང་རྫུན་པར་འགྱུར་བར་ཐལ་ལོ།  ། རྣམ་པར་ཤེས་པ་སྒོ་ང་བཀས་པར་འདོད་པ་ཡང་མི་འཐད་དེ།  གཟུང་འཛིན་གཉིས་བདེན་པར་འགྱུར་བས་གཉིས་དང་བྲལ་བའི་ཤེས་པར་མི་འགྱུར་རོ༑ ༑ རྣམ་བརྫུན་པ་དགག་པ་ལ།  དྲི་མ་མེད་པ་དགག་པ་ནི།  སྤྱིར་དགག་པ་ལ་སོགས་པ་འདིར་(《¡¶ཞ》¡+མི་)བརྗོད་ལ།  དྲི་མ་ཅན་པ་སངས་རྒྱས་ཀྱི་ས་ན་རྣམ་པའི་སྣང་བ་ཡོད་ན།  སངས་རྒྱས་ཀྱི་ས་བག་ཆགས་མ་སྤངས་པར་འགྱུར་ཏེ།  རྣམ་པའི་སྣང་བ་བག་ཆགས་ལས་བྱུང་བའི་ཕྱིར་རོ། །  ། །  དབུ་མ་པ་ལ་དྲུག་ལས།  དང་པོ་ངེས་ཚིག་ནི།  ལྟ་སྤྱོད་དམ་གྲུབ་མཐའ་ཐམས་ཅད་ལས་ལྷག་པའམ།  འདིའི་གོང་ན་གཞན་མེད་པས་དབུ་མ་ཞེས་བྱ་སྟེ།  ལུས་སམ་ཡན་ལག་རྣམས་ན་མགོ་བས་མཐོ་བ་མེད་པས་དབུ་ཞེས་ཟེར་བ་བཞིན་ནོ༑ ༑ ཡང་ན་མཐའ་ཐམས་ཅད་ལས་གྲོལ་བས་དབུ་མ་སྟེ།  དབུ་མ་རྒྱན་ཆུང་ལས༑  ཡོད་པ་མ་ཡིན་མེད་པའང་མིན།  ། གཉིས་ཀྱང་མ་ཡིན་གཉིས་མེད་མིན། །  མཐའ་བཞི་དག་དང་བྲལ་བ་ལ།  ། དབུ་མ་པ་ཞེས་རབ་ཏུ་བརྗོད།  ། ཅེས་པ་དང་།  རིན་ཆེན་ཕྲེང་བ་ལས།  ཡོད་པ་པ་ནི་བདེ་འགྲོར་འགྲོ།  ། མེད་པ་པ་ནི་ངན་འགྲོར་འགྲོ༑ ༑ ཡང་དག་ལྟ་བ་ཡོངས་ཤེས་པ།  ། གཉིས་ལ་མ་བརྟེན་ཐར་པ་ལགས།  །  ཞེས་པ་དང་།  དབུ་མ་རྒྱན་ལས།  ཡོད་དང་དངོས་པོ་རྟག་པར་འགྱུར།  ། གང་ཕྱིར་དངོས་པོ་རབ་བྱུང་བ།  ། དེ་ཕྱིར་ཆད་པར་ག་ལ་འགྱུར།  ། གང་ཕྱིར་དངོས་པོ་རྟོག་གྱུར་བ།  ། དེ་ཕྱིར་རྟག་པར་ག་ལ་འགྱུར།  ། ཞེས་པ་དང་།  རིགས་པ་དྲུག་ཅུ་པ་ལས༑  གང་ལ་བརྟེན་ཏེ་གང་བྱུང་བ།  ། དེ་ནི་རེ་ཞིག་དེ་ཉིད་མིན།  ། དེ་ལས་གཞན་པའང་མ་ཡིན་ཏེ།  ། དེ་ཕྱིར་ཆད་མེད་རྟག་པའང་མིན།  ། ཞེས་པ་དང་།  དཀོན་མཆོག་བརྩེགས་པ་ལས།  ཆོས་ཐམས་ཅད་ལ་རྟག་པར་མི་རྟོག་གོ། མི་རྟག་པར་མི་རྟོག་གོ། རྟག་ཅེས་བྱ་བ་དེ་ནི་མཐའ་གཅིག་གོ། མི་རྟག་ཅེས་བྱ་བ་དེ་ནི་མཐའ་གཉིས་སོ།  ། གང་མཐའ་དེ་གཉིས་ཀྱི་དབུས་དེ་ནི་གཟུགས་མེད་ཅིང་བསྟན་དུ་མེད་པ་སྟེ།  དེ་ནི་དབུ་མའི་ལམ་ལ་སོ་སོར་རྟོག་པ་ཞེས་བྱའོ།  ། ཞེས་གསུངས༑  གཉིས་པ་འཇུག་པའི་སྒོ་ནི་བདེན་གཉིས་གཙོ་བོར་གྱུར་པ་སྟེ།  ཀུན་རྫོབ་ཏུ་མ་བརྟག་མ་དཔྱད་པའི་སྣང་བ་འདི་རྣམས་སྣང་ཡང་དེའི་ངོ་བོར་བདེན་པ་མ་ཡིན་པར་ཤེས་ནས།  འཁྲུལ་སྣང་ཙམ་དུ་བྱམས་སྙིང་རྗེ་བྱང་ཆུབ་ཀྱི་སེམས་ཀྱིས་ཟིན་པར་བྱས་ནས་སྒྱུ་མ་ལྟ་བུའི་བློས་སྦྱིན་པ་ལ་སོགས་པའི་དགེ་བ་ལ་འཇུག་ཅིང་།  མི་དགེ་བ་སྤོང་བའི་ཚུལ་དུ་ཀུན་རྫོབ་ཀྱི་བདེན་པ་ལ་འཇུག་གོ།  དོན་དམ་པར་ཆོས་གང་ཡང་མི་སྒྲུབ་མི་སྤོང་ལ།  སྣང་ཙམ་ཉིད་ན་དེས་སྟོང་པར་ཤེས་པར་བྱས་ནས་འཇུག་གོ། དེ་ལྟར་བདེན་པ་གཉིས་ཀྱི་སྒོ་ནས་འཇུག་པ་དེའང་ལྟ་བ་དང་སྤྱོད་པའམ།  ཚོགས་གཉིས་སམ་ཐབས་ཤེས་རབ་ཟུང་དུ་འཇུག་པའི་ཚུལ་གྱིས་འཇུག་པའོ།  ། གསུམ་པ་བསྲུང་བའི་ཚུལ་ཁྲིམས་ནི་སེམས་ཙམ་པ་དང་འདྲའོ།  ། འོན་ཀྱང་དོན་དམ་པར་འཛིན་པ་བྲལ་བའི་ཤེས་རབ་ཆེན་པོས་བྱིན་གྱིས་བརླབས་པའོ།  ། བཞི་པ་རྟོགས་པའི་ལྟ་བ་ནི་བདག་མེད་གཉིས་ཕྱིན་ཅི་མ་ལོག་པར་རྟོགས་པའོ།  ། དེའང་ཀུན་རྫོབ་ཏུ་ཆོས་ཐམས་ཅད་ཆུའི་ཟླ་བ་ལྟར་མེད་བཞིན་དུ་སྣང་བར་རྟོག་པ་ཡིན་ལ།  དོན་དམ་པར་སྤྲོས་པའམ་མཚན་མ་ཐམས་ཅད་ཉེ་བར་ཞི་བའི་ཚུལ་དུ་རྟོགས་པས་བདེན་གཉིས་ཀྱི་གནས་ལུགས་རྟོགས་པའོ༑ ༑ ལྔ་པ་འབྲས་བུ་ནི་ཚོགས་གཉིས་རྫོགས་པ་ལས་སྐུ་གསུམ་མམ་∶¡Ãའབྲས་བུ་(《¡¶ཞ》¡-འབྲས་བུ་)གཉིས་ཐོབ་པ་སྟེ།  རིན་ཆེན་ཕྲེང་བ་ལས།  རྒྱལ་བ་རྣམས་ཀྱི་གཟུགས་སྐུ་ནི།  ། བསོད་ནམས་ཚོགས་ལས་འཁྲུངས་པ་ཡིན།  ། ཆོས་ཀྱི་སྐུ་ནི་མདོར་བསྡུས་ན།  ། རྒྱལ་པོ་ཡེ་ཤེས་ཚོགས་ལས་འཁྲུངས།  ། ཞེས་སོ།  ། དྲུག་པ་དབྱེ་ན་གསུམ་སྟེ།  ངོ་བོའི་སྒོ་ནས་དབྱེ་བ་དང་།  ཀུན་རྫོབ་ཀྱི་སྒོ་ནས་དབྱེ་བ་དང་༑  དོན་དམ་པའི་སྒོ་ནས་དབྱེ་བའོ།  ། ངོ་བོའི་སྒོ་ནས་དབྱེ་ན།  དོན་དམ་པའི་བདེན་པ་དང་།  ཀུན་རྫོབ་ཀྱི་བདེན་པའོ།  ། འདིར་དོན་ལྔས་ཤེས་པར་བྱ་སྟེ།  བདེན་པ་གཉིས་ཀྱི་ངོ་བོ་དང་།  མཚན་ཉིད་དང་།  དབྱེ་བ་དང་།  གྲངས་ངེས་པ་དང་༑  གཅིག་གམ་ཐ་དད་དུ་བསམ་པའོ།  ། ངོ་བོ་ལ་གཉིས་ལས།  ཀུན་རྫོབ་ཀྱི་བདེན་པའི་ངོ་བོ་ནི།  སྣང་བ་ཡུལ་དང་ཡུལ་ཅན་ཏེ།  གཟུང་འཛིན་གྱིས་བསྡུས་པའི་ཆོས་ཐམས་ཅད་དོ།  ། དེ་དག་ལ་ཅིའི་ཕྱིར་ཀུན་རྫོབ་ཀྱི་བདེན་པ་ཞེས་བྱ་ཞེ་ན༑  ཀུན་ནི་ཤེས་བྱའི་གནས་ཡིན་ལ།  རྗོབ་ནི་སྒྲིབ་པ་སྟེ།  འཇུག་པ་ལས།  གཏི་མུག་ཡང་དག་སྒྲིབ་ཕྱིར་ཀུན་རྫོབ་སྟེ།  ། ཞེས་པ་དང་།  བདེན་གཉིས་ལས།  གང་ཞིག་གིས་ནི་གང་ཞིག་ལ།  ། ཡང་དག་སྒྲིབ་བྱེད་ཀུན་རྫོབ་བཞེད།  ། ཅེས་སོ།  ། དེ་ཉིད་མ་བརྟགས་པའི་བློའི་ཡུལ་ཡིན་པས་བདེན་པར་∶¡Ãངེས་ཏེ་(《¡¶ཞ》¡ཞེས་བྱ་སྟེ)།  དེ་ཉིད་ལས།  ཇི་ལྟར་སྣང་བ་དེ་ཉིད་བདེན།  ། ཞེས་སོ།  ། དོན་དམ་པའི་བདེན་པའི་ངོ་བོ་ནི།  རིགས་པ་ཡུལ་དང་བཅས་པ་སྟེ།  རིགས་པ་ནི་སངས་རྒྱས་ཀྱི་ཡེ་ཤེས་དང་།  བྱང་ཆུབ་སེམས་དཔའ་རྣམས་ཀྱིས་མཉམ་པར་བཞག་པའི་ཤེས་པ་དང་༑  སོ་སོ་སྐྱེ་བོའི་གཅིག་དང་དུ་བྲལ་ལ་སོགས་པ།  སྤྲོས་པ་གཅོད་བྱེད་ཀྱི་རིགས་པ་ཡིན་ལ།  རིགས་པའི་ཡུལ་ནི་རིགས་པ་དེས་གཏན་ལ་ཕབ་པའམ།  དེས་རྟོགས་པའི་ཆོས་རྣམས་ཀྱི་ཆོས་ཉིད་སྤྲོས་པ་དང་བྲལ་བའོ།  ། དེ་ཉིད་ཡེ་ཤེས་དམ་པའི་ཡུལ་གཅིག་(《¡¶ཞ》¡-གཅིག་)ཡིན་པས་སམ།  དམ་པ་རྣམས་ཀྱི་དོན་དུ་གཉེར་བྱ་ཡིན་པས་དོན་ཞེས་བྱ་ལ།  དོན་གྱི་དམ་པ་བསླུ་བ་མེད་པས་དམ་པའོ།  །  དེ་ཉིད་འཕགས་པ་རྣམས་ཀྱི་ཤེས་ངོའམ།  བརྟགས་ཤིང་དཔྱད་པའི་རིགས་པའི་ངོའམ༑  མ་འཁྲུལ་བའི་ངོ་ནས་བདེན་པས་བདེན་པ་ཞེས་བྱའོ།  ། མཚན་ཉིད་ལ་གཉིས་ལས།  ཀུན་རྫོབ་ཀྱི་བདེན་པའི་མཚན་ཉིད་ནི།  ཡོད་པ་མ་ཡིན་པའི་དོན་སྣང་བའོ།  ། དོན་དམ་པའི་བདེན་པའི་མཚན་ཉིད་ནི།  མཚན་ཉིད་མེད་པའམ།  མཚན་ཉིད་དང་བྲལ་བ་སྟེ།  རྒྱལ་བའི་ཡུམ་ལས།  ཀཽ་ཤི་ཀ་ཤེས་རབ་ཀྱི་ཕ་རོལ་ཏུ་ཕྱིན་པ་ནི་མཚན་ཉིད་མེད་པའོ།  ། གལ་ཏེ་ཡོད་ན་མཚན་མཚོན་(《¡¶ཞ》¡+གཞི་) གསུམ་གྱིས་སྤྲོས་དང་བྲལ་བར་འགྱུར་རོ།  ། འོན་ཀྱང་ཁ་ཅིག་གཟུང་འཛིན་དོན་དམ་དུ་འདོད་པ་དང་། ∶¡Ãགཉིས་མེད་ཀྱི་ཤེས་པ་དོན་དམ་དུ་འདོད་པ་དང་།  (《¡¶ལུ》¡-གཉིས་མེད་་་་་་་པ་དང་། )སྒྱུ་མ་ལྟ་བུ་དོན་དམ་དུ་འདོད་པ་ལ་སོགས་པ་དགག་པའི་ཕྱིར་དང་།  རྩ་ཤེས་ལས།  ཐ་སྙད་ལ་ནི་མ་བརྟེན་པར།  ། དམ་པའི་དོན་ནི་རྟོགས་མི་འགྱུར།  ། ཞེས་བཤད་པས་ཐ་སྙད་ཙམ་དུ་སྤྲོས་པ་དང་བྲལ་བ་ཞེས་བཤད་པ་ཡིན་ཏེ།  རྩ་བ་ཤེས་རབ་ལས།  གཞན་ལ་ཤེས་མིན་ཞི་བ་དང་།  ། སྤྲོས་པ་རྣམས་ཀྱིས་མ་སྤྲོས་པ།  ། རྣམ་རྟོག་མིན་དོན་ཐ་དད་མིན།  ། དེ་ནི་དེ་ཉིད་མཚན་ཉིད་དོ།  ། ཞེས་སོ།  ། དབྱེ་ན་ཀུན་རྫོབ་དང་།  དོན་དམ་པའོ།  ། དང་པོ་ལ་ཡང་དག་པའི་ཀུན་རྫོབ་དང་།  ལོག་པའི་ཀུན་རྫོབ་གཉིས་སོ།  ། ཡང་དག་པའི་ཀུན་རྫོབ་ནི།  སྣང་ཞིང་སྣང་བ་དང་མཐུན་པ་དང་དོན་བྱེད་ནུས་པ་སྟེ་ཆུ་ལྟ་བུའོ། །  ལོག་པའི་ཀུན་རྫོབ་ནི་སྣང་ཞིང་སྣང་བ་དང་མཐུན་པར་དོན་བྱེད་མི་ནུས་པ་སྟེ་ཆུ་ཟླ་ལྟ་བུའོ།  ། དེ་སྐད་དུ་ཡང་བདེན་གཉིས་ལས།  སྣང་དུ་འདྲ་ཡང་དོན་བྱེད་དག།  ནུས་པའི་ཕྱིར་དང་མི་ནུས་ཕྱིར།  ། ཡང་དག་ཡང་དག་མ་ཡིན་པའི།  ། ཀུན་རྫོབ་ཀྱི་ནི་དབྱེ་བ་བྱས།  ། ཞེས་སོ།  ། དོན་དམ་པ་ལ་དབྱེ་བ་མེད་དེ།  དཀོན་བརྩེགས་ལས༑  བདེན་པ་དམ་པ་འདི་ནི་གཅིག་སྟེ་བསླུ་བ་མེད་པའི་དོན་དམ་པ་མྱ་ངན་ལས་འདས་པའོ་ཞེས་སོ།  ། ཡང་ན་བདེན་ཆུང་ལས།  དམ་པའི་དོན་ནི་གཅིག་ཉིད་དོ།  ། གཞན་དག་རྣམ་པ་གཉིས་སུ་འདོད།  ། ཅེས་བཤད་པས།  གཅིག་ནི་ཐ་དད་བཀག་སྟེ་དུ་མར་མ་གྲུབ་པ་ཙམ་མོ།  ། གཉིས་སུ་འདོད་པ་ནི་རྣམ་གྲངས་ཀྱི་དོན་དམ་པ་དང་།  རྣམ་གྲངས་མ་ཡིན་པའི་དོན་དམ་པའོ།  ། རྣམ་གྲངས་ནི་སྤྲོས་པ་ཕྱོགས་རེ་ཙམ་དང་བྲལ་བ་སྟེ།  སྐྱེ་བ་བཀག་པའི་སྐྱེ་བ་མེད་པ་ལྟ་བུའོ། །  དེའང་སྤྲོས་པ་ཕྱོགས་རེ་ཙམ་དང་བྲལ་བའི་ཆ་ནས་བཏགས་པའོ།  ། རྣམ་གྲངས་མ་ཡིན་པའི་དོན་དམ་པ་ནི་སྤྲོས་པ་མཐའ་དག་དང་བྲལ་བའོ།  ། གྲངས་ངེས་ནི་ཡུལ་ཅན་གྱི་བློ་འཁྲུལ་པ་དང་།  མ་འཁྲུལ་པ་གཉིས་ལ་ལྟོས་ནས་(《¡¶ཞ》¡+ཡུལ་) བདེན་པ་གཉིས་སུ་ངེས་པ་ཡིན་ནོ།  ། དེ་སྐད་དུ་ཡང་རིགས་པ་དྲུག་ཅུ་པ་ལས།  མྱ་ངན་འདས་པ་བདེན་གཅིག་བུ།  ། རྒྱལ་བ་རྣམས་ཀྱིས་གང་གསུངས་པ།  ། དེ་ཚེ་ལྷག་མ་ལོགས་པ་ཞིག།  མཁས་པ་སུ་ཞིག་རྟོག་མི་བྱེད།  ། ཅེས་པ་དང་།  ཀུན་རྫོབ་དང་ནི་དམ་པའི་དོན།  ། རྒྱུ་ལས་སྐྱེས་པ་གསུམ་པ་མེད།  ། ཀུན་རྫོབ་རྟོག་པས་བརྟགས་པ་སྟེ།  ། དེ་ཟད་འཕགས་པའི་སྤྱོད་ཡུལ་ལོ།  ། ཞེས་པ་དང་།  ཡབ་དང་སྲས་མཇལ་བ་ལས།  འཇིག་རྟེན་མཁྱེན་པས་གཞན་ལ་མ་གསན་པར། །  བདེན་པ་འདི་ཉིད་ཀྱིས་ནི་བསྟན་པར་མཛད།  ། གང་ཞིག་ཀུན་རྫོབ་དོན་དམ་དེ་བཞིན་ཏེ།  ། བདེན་པ་གསུམ་པ་གང་ཡང་མ་མཆིས་སོ།  ། ཞེས་པ་དང་།  རྩ་བ་ཤེས་རབ་ལས།  སངས་རྒྱས་རྣམས་ཀྱིས་ཆོས་བསྟན་པ།  ། བདེན་པ་གཉིས་ལ་ཡང་དག་བརྟེན།  ། འཇིག་རྟེན་ཀུན་རྫོབ་བདེན་པ་དང་།  ། དེ་བཞིན་དོན་དམ་བདེན་པའོ།  ། ཞེས་སོ།  །  གཅིག་གམ་ཐ་དད་བསམ་པ་ནི།  བདེན་པ་གཉིས་པོ་གཅིག་པ་དང་ཐ་དད་གཉིས་ཀ་ལ་མདོ་སྡེ་དགོངས་པ་ངེས་པར་འགྲེལ་པ་ལས་སྐྱོན་བཞི་བཞི་གསུངས་པ་ལས་གཅིག་པའི་སྐྱོན་བཞིའི་དང་པོ་ནི།  སོ་སོ་སྐྱེ་བོ་ཐམས་ཅད་ཀུན་རྫོབ་མཐོང་བའི་ཕྱིར་ན་དོན་དམ་པ་(《¡¶ཞ》¡+ཡང་)མཐོང་བར་འགྱུར་རོ།  ། གཉིས་པ་ནི་ཀུན་རྫོབ་ལ་བརྟེན་ནས་ཟག་པ་འཕེལ་བ་ལྟར།  དོན་དམ་པ་ལ་བརྟེན་ནས་ཀྱང་ཟག་པ་འཕེལ་བར་འགྱུར་རོ།  ། གསུམ་པ་ནི་དོན་དམ་པ་ལ་དབྱེ་བ་མེད་པ་ལྟར་ཀུན་རྫོབ་ལ་ཡང་དབྱེ་བ་མེད་པར་ཐལ་ལོ།  ། བཞི་པ་ནི་ཀུན་རྫོབ་ཇི་ལྟར་མཐོང་བ་དང་།  ཐོས་པ་ལ་སོགས་པ་ལས་ལོགས་སུ་བཙལ་བར་མི་བྱ་བ་བཞིན་དུ་དོན་དམ་ཡང་དེ་ལྟར་འགྱུར་རོ།  ། ཐ་དད་པའི་སྐྱོན་བཞིའི་དང་པོ་ནི་སྟོང་ཉིད་རྟོགས་ཀྱང་ཀུན་རྫོབ་དེར་མ་འདུས་པས་ལོགས་སུ་དམིགས་པར་འགྱུར་རོ།  ། དེ་ལྟར་དོན་དམ་པ་བསྒོམས་པས་འདུ་བྱེད་ཀྱི་མཚན་མས་ཟིལ་གྱིས་མི་ནོན་ཞིང་།  གནས་ངན་ལེན་གྱི་འཆིང་བ་ལས་མ་གྲོལ་བས་མྱ་ངན་འདས་པ་མེད་པར་འགྱུར་རོ།  ། གཉིས་པ་ནི་དོན་དམ་∶¡Ãཔ་བྱང་ཆུབ་ཀྱི་སེམས་དང་ (《¡¶ཞ》¡-པ་བྱང་ཆུབ་ཀྱི་སེམས་དང་)ཀུན་རྫོབ་ཀྱི་ཆོས་ཉིད་མ་ཡིན་པར་འགྱུར་ཏེ།  ཐ་དད་པའི་བུམ་པ་སྣམ་བུའི་ཆོས་ཉིད་མ་ཡིན་པ་བཞིན་ནོ།  ། གསུམ་པ་ནི་ཀུན་རྫོབ་བདག་མེད་པ་དང་།  རབ་ཏུ་མ་གྲུབ་པ་ཙམ་དོན་དམ་པ་མ་ཡིན་པར་འགྱུར་ཏེ༑  བུམ་པ་མ་གྲུབ་ཙམ་སྣམ་བུ་མ་ཡིན་པ་བཞིན་ནོ།  ། བཞི་པ་ནི་ཀུན་ནས་ཉོན་མོངས་པ་དང་རྣམ་པར་བྱང་བ་དུས་གཅིག་ཏུ་དམིགས་པར་ཐལ་ཏེ།  དམིགས་པའི་ཡུལ་སོ་སོར་དམིགས་པའི་ཕྱིར་བུམ་པ་དང་སྣམ་བུ་འཛིན་པའི་བློ་བཞིན་ནོ། །  ཡང་གཅིག་པ་བཀག་པའི་ཐ་དད་ཀྱང་མ་ཡིན་ཏེ།  གང་རུང་དངོས་པོར་ཐལ་བའི་ཕྱིར་རོ།  ། དེས་ན་དེ་ཉིད་དང་གཞན་དུ་བརྗོད་དུ་མེད་དེ།  ཆོས་ཅན་དང་ཆོས་ཉིད་ཡིན་པའི་ཕྱིར་རོ།  ། དེ་སྐད་དུ་ཡང་གཟུགས་སྟོང་པ་དང་།  སྟོང་པ་ཉིད་གཟུགས་སོ༑ ༑ གཟུགས་ལས་ཀྱང་སྟོང་པ་ཉིད་གཞན་མ་ཡིན་ནོ།  ། ཞེས་སོ།  ། འོན་ཀྱང་ཐ་དད་རྣམ་གཞག་བྱེད་པའི་ཚེ་རྟོག་པས་ཐ་སྙད་(《¡¶ལུ》¡དད་)དུ་བསམས་ནས་བྱེད་པ་ཡིན་ཏེ།  གཞན་དུ་ཐ་སྙད་དུ་མི་རུང་བའི་ཕྱིར་རོ།  ། དེ་སྐད་དུ་ཡང་རྩ་ཤེར་ལས།  ཐ་སྙད་ལ་ནི་མ་བརྟེན་པར།  ། དམ་པའི་དོན་ནི་རྟོགས་མི་འགྱུར།  ། ཞེས་སོ།  ། དེ་ལྟར་བདེན་པ་གཉིས་ཀྱི་གནས་ལུགས་ཤེས་ནས་མཁས་པ་ཞེས་ཀྱང་བྱ་ལ་སངས་རྒྱས་ཀྱི་རིགས་སུ་སྐྱེས་པ་ཞེས་ཀྱང་བྱ་སྟེ།  བདེན་གཉིས་ལས།  བདེན་གཉིས་རྣམ་དབྱེ་ཤེས་པ་དག། ཐུབ་པའི་བཀའ་ལ་མི་རྨོངས་ཏེ།  ། དེ་དག་མ་ལུས་ཚོགས་བསགས་ནས།  ། ཕུན་ཚོགས་ཕ་རོལ་འགྲོ་བ་ཉིད།  ། ཅེས་སོ།  ། ཀུན་རྫོབ་ཀྱི་སྒོ་ནས་དབྱེ་ན།  ཐ་སྙད་ཀྱི་རྣམ་གཞག་ཉན་ཐོས་དང་མཐུན་པའི་ཕྱི་རོལ་དོན་ཡོད་པར་སྨྲ་བའི་དབུ་མ་པ་དང་།  ཐ་སྙད་ཀྱི་རྣམ་གཞག་སེམས་ཙམ་པ་དང་མཐུན་པ་རྣལ་འབྱོར་སྤྱོད་པ་བའི་དབུ་མ་པ་དང་།  ཐ་སྙད་ཀྱི་རྣམ་གཞག་གང་དང་ཡང་མི་འགལ་བར་སྨྲ་བའི་དབུ་མ་པ་དང་གསུམ་ཡིན་ནོ།  ། མདོར་ན་གྲུབ་མཐའ་འོག་མའི་དོན་དམ་པ་གང་ཡིན་པ་དེ།  གྲུབ་མཐའ་གོང་མའི་ཀུན་རྫོབ་ཡིན་ཏེ།  བདེན་གཉིས་ལས།  གཞན་གྱི་མར་འདོད་གང་ཡིན་པ།  ། གཞན་གྱི་ཆུང་མར་ཡང་འདོད་བཞིན༑ ༑ གཞན་གྱི་དོན་དམ་གང་ཡིན་པ།  ། དེ་ནི་གཞན་གྱི་ཀུན་རྫོབ་འདོད།  །  ཅེས་སོ།  ། སྤྱོད་འཇུག་ལས།  རྣལ་འབྱོར་པ་ཡང་བློ་ཁྱད་ཀྱིས།  ། གོང་མ་གོང་མ་རྣམས་ཀྱིས་གནོད།  ། ཅེས་པ་དང་།  ལང་ཀར་གཤེགས་པ་ལས།  སེམས་ཙམ་ལ་ནི་བརྟེན་ནས་སུ།  ། ཕྱི་རོལ་དོན་དུ་མི་རྟོག་གོ། སྣང་བ་མེད་ལ་བརྟེན་ནས་ནི།  །  སེམས་ཙམ་ལས་ཀྱང་འདའ་བར་བྱ།  ། ∶¡Ãཡང་དག་དམིགས་ལ་བརྟེན་ནས་ནི། །  (《¡¶ཞ》¡སེམས་ཙམ་ལས་ནི་འདས་ནས་སུ།  ། )སྣང་བ་མེད་ལས་ཡང་དག་འདའ(《¡¶ཞ》¡གནས)༑ ༑ སྣང་མེད་གནས་པའི་རྣལ་འབྱོར་པ།  ། (《¡¶ཞ》¡+དེ་ཡིས་)ཐེག་པ་ཆེན་པོ་མཐོང་ཞེས་སོ།  ། དོན་དམ་གྱི་སྒོ་ནས་དབུ་མ་སྒྱུ་མ་ལྟ་བུ་དང་རབ་ཏུ་མི་གནས་པ་གཉིས་ཡིན།  དེ་ལ་སྒྱུ་མ་ལྟ་བུར་སྨྲ་བ་ན་རེ།  ཕྱི་ནང་གི་ཆོས་ཐམས་ཅད་སྤྲོས་པ་གཅོད་བྱེད་ཀྱི་ངོས་ནས་ཀྱང་སྒྱུ